KOMISIJOS REGLAMENTAS (EB) Nr. 1179/2006
2006 m. rugpjūčio 1 d.
iš dalies keičiantis Reglamentą (EB) Nr. 1251/96, atidarantį tarifines kvotas paukštienos sektoriuje bei nustatantis jų administravimą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2777/75 (1) dėl bendro paukštienos rinkos organizavimo, ypač į jo 3 straipsnio 2 dalį ir 6 straipsnio 1 dalį,
kadangi:
(1)
Komisijos Reglamentu (EB) Nr. 1251/96 (2) numatomas tarifinių kvotų paukštienos sektoriuje atidarymas bei nustatomas jų administravimas.
(2)
Europos bendrijos ir Jungtinių Amerikos Valstijų susitarime pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) (3), patvirtinto Tarybos sprendimu 2006/333/EB (4), XXIV straipsnio 6 dalį ir XXVIII straipsnį numatoma padidinti paukštienos, erga omnes, importo tarifinę kvotą 49 tonomis šviežiai, atšaldytai arba sušaldytai viščiukų skerdenai, 4 070 tonų šviežiems, atšaldytiems arba sušaldytiems viščiukų gabalams, 1 605 tonomis vištų gabalams ir 201 tona šviežiai, atšaldytai arba sušaldytai kalakutienai.
(3)
Padidinus kvotą vištų gabalams, Reglamento (EB) Nr. 1251/96 2 straipsnio antroje pastraipoje numatyta priemonė tampa nebereikalinga.
(4)
Atsižvelgiant į galimą Bulgarijos ir Rumunijos įstojimą į Europos Sąjungą 2007 m. sausio 1 d., patartina numatyti kitokį 2007 m. pirmojo ketvirčio licencijos paraiškų pateikimo laikotarpį.
(5)
Reglamentą (EB) Nr. 1251/96 reikėtų atitinkamai iš dalies pakeisti.
(6)
Šiame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1251/96 iš dalies keičiamas taip:
1)
2 straipsnio antroji pastraipa išbraukiama;
2)
5 straipsnio 1 dalis papildoma šia pastraipa:
„Licencijos paraiškos laikotarpiui nuo 2007 m. sausio 1 d. iki kovo 31 d. pateikiamos per 2007 m. pirmąsias penkiolika sausio mėnesio dienų.“;
3)
priedai keičiami šio reglamento priedų tekstu.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2006 m. liepos 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2006 m. rugpjūčio 1 d.